paragraph_text: U široku uporabu uvedene su takve obveznice 1981. godine u Velikoj Britaniji, kao odgovor na nespremnost investitora da kupuju obveznice državnog duga u uvjetima visoke inflacije: makar su prinosi na državne dionice bili veći od 10 posto, u uvjetima visoke inflacije, to je bilo nedovoljno da pokrije realni pad vrijednosti novca.<ref>"Index-linked gilts and the end of RPI", Michael J. Oliver i Janette Rutterford, "Economic History Society", 15. siječnja 2021. <ref>Historic inflation Great Britain - CPI inflation, Inflation.eu, pristupljeno 5. rujna 2021. Danas je takva vrsta državnih obveznica uobičajena kod raznih država, te su 2019. godine Sjedinjene Američke Države financirale njima 1.455 od ukupno 16.899 milijardi eura ukupnog državnog duga; u toj zemlji je Ministarstvo financija (United States Department of the Treasury, USDT) obveznice indeksirane inflacijom (eng. Treasury Inflation Protected Securities, TIPS) počelo izdavati 1997. godine.<ref>"Federal Debt: A Primer", "Congressional Budget Office", ožujak 2020. Pristupljeno 5. rujna 2021.